אלי רומאן

אלי רומאן (ברומנית: Elly Roman 7 במאי 1905 – 19 בנובמבר 1996) היה מלחין ומנצח יהודי רומני. רומאן היה מלחין פורה מאוד וכונה "מלך הטנגו ושירי האהבה".

רומאן נולד בבוקרשט, רומניה, במשפחה יהודית צנועה ונמשך למוזיקה משחר נעוריו. בגיל 17 הקים עם חבריו להקה בשם Tic-Tac, שהציגה את הלחנים שלו של מוזיקה קלה. עוד בטרם מלאו לו 19 זכה לכך שהוצאה מוזיקלית, Ticu Esanu, פרסמה יצירה שלו בשם Gratitude. חרף הצלחתו היה מודע לכך שעליו ללמוד והקדיש את ארבע השנים הבאות ללימודי מוזיקה עם פיליפ לאזאר ואלפונסו קסטלדי וב-1926 נסע לברלין שם למד שנתיים בהאוניברסיטה לאמנויות בברלין.

לאחר שובו לרומניה הקדיש עצמו להלחנה ולניצוח. הוא הקים תזמורת של מוזיקה קלה והופיע איתה בפארק בבוקרשט בתפקיד משולש: מלחין, כותב טקסטים ומנצח. הוא נשכר כמנצח בתיאטרון מריה ונטורה ובתיאטראות נוספים. בתקופת שואת יהודי רומניה היה מנצח ומחבר טקסטים בהתיאטרון היהודי באראשאום.

לאחר 1944 ניצח על התזמורת של תיאטרון "סאבוי". בשנים 1948–1949 היה מנהל התיאטרון "קונסטנטין טנאסה". לאחר זאת התמקד בהלחנה של מוזיקה למקהלות, מוזיקה לקומדיות, אופרטות, קומדיות עממיות, ולעיתים תרם גם טקסטים.

 מיצירותיו 

 שם היצירה במקור  תרגום  סוגה  מילים  Două viori  שני כינורות  רומנסה  Elly Roman Uite-așa aș vrea să mor הביטי-הייתי רוצה למות  עממי  Nicu Kanner  Tu nu mai ești a mea  את כבר לא שלי  טנגו  Elly Roman  Ilona  אילונה  טנגו Elly Roman  Zi și noapte  יום ולילה  טנגו Elly Roman  Mi-e dor de acasă  אני מתגעגע הביתה  רומנסה Elly Roman  Nușa  נושה  טנגו Elly Roman  Plouă יורד גשם  רומנסה Elly Roman Ai fost dată  היית פעם  טנגו Elly Roman  Nu mai plânge, baby  אל תבכי בייבי  מוזיקה קלה Elly Roman  Tu nu știi să iubești  אתה לא יודע לאהוב  טנגו Elly Roman  Vreau o singură stea  אני רוצה רק כוכב אחד  טנגו Elly Roman  Cântecul deltei  שיר הדלתה  רומנסה Ștefan Titu  Ca-n prima zi  כמו ביום הראשון     Dacă nu mă sărutai  אם לא היית מנשק אותי   E miraculos  זה מופלא  Mi-ești drag  אתה יקר לי   Tu semeni cu mine  אתה דומה לי   

רומאן הלחין יותר מ-3000 יצירות.

 פרסים 
 ב-1956 ליום הולדתו החמישיפ קיבל את אות מסדר העבודה דרגה שנייה.
 ב־1962 קיבל את תואר "אמן מצטיין".

 קישורים חיצוניים 

 אלי רומן

הערות שוליים

קטגוריה:מנצחים יהודים רומנים
קטגוריה:מלחינים יהודים רומנים
קטגוריה:ילידי 1905
קטגוריה:נפטרים ב-1996